stanford-oval/wikipedia huggingface dataset:
Fermin paradoksi
Aiheesta muualla

Wikimedia Commonsissa on kuvia tai muita tiedostoja aiheesta .
F. E. Freiheit IV: The Possibilities of FTL: Or Fermi's Paradox Reconsidered
Extraterrestrial Intelligence in the Solar System: Resolving the Fermi Paradox, jossa esitetään, että ihmiskunnat havainnot ovat puutteellisia ja There Is No Fermi Paradox, jossa esitetään, että paradoksi perustuu loogiseen virheeseen. Molemmat on kirjoittanut Robert Freitas
Robin Hanson: The Great Filter — Are We Almost Past It?
Paul Hughes: Beyond Kardaschev: Possible Answer to Fermi's Paradox by Paul Hughes]
Geoffrey A. Landis: The Fermi Paradox: An Approach Based on Percolation Theory
Fermi's Paradox (i.e. Where are They?) by James Schombert
Seth Shostak: Space.com: Our Galaxy Should Be Teeming With Civilizations, But Where Are They?
John Smart: Answering the Fermi Paradox: Exploring the Mechanisms of Universal Transcension
Steven Soter: SETI and the Cosmic Quarantine Hypothesis by.[vanhentunut linkki]
Welcome to Fermi's Paradox
Fermin paradoksi: Eikö meidän olisi pitänyt saada avaruudesta vierailijoita jo kauan sitten?, Yle Areena, Tiedeykkönen
Carl Gustaf Tawaststjerna

Carl Gustaf Tawaststjerna (7. heinäkuuta 1774 Kuopion pitäjä – 25. elokuuta 1855 Turku) oli suomalainen virkamies.
Hän oli Ruotsin kenttämaanmittausviraston opetusupseeri. Hän hoiti ja järjesti vuodesta 1805 alkaen perustettua Ruotsin sota-arkistoa. Hän mutti 1810 Suomeen, ja oli sotilasuralla vuosina 1823–1828. Erotessaan hän oli everstiluutnantin arvoinen. Hänestä tuli päämaanmittauskonttorin virkaatekevä ylijohtaja, myöhemmin vakituinen. Hänet kutsuttiin Suomen Tiedeseuran jäseneksi vuonna 1841. Valtioneuvos hänestä tuli 1849.
Esian Henderson

| Esian Henderson> Henkilötiedot |
| --- | --- |
Koko nimi:  Esian Henderson
Syntynyt: 14. kesäkuuta 1985 (ikä 39)
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  205 cm
Paino:  100 kg
Pelaajaura
Yliopistojoukkueet
:  Central Missouri
Seurajoukkueet
2011 2012 2012 2012 2013 2014 2015 2015–2016 2016:  Astrum Levice (Slovakia) ASU (Jordania) ZTE KK (Unkari) LF Basket Norrbotten (Ruotsi) Iowa Energy (D-liiga) MMCITÉ Brno (Tšekki) İstanbul DSİ SK (Turkki II) Ferrara (Italia II) Tampereen Pyrintö (Suomi)
Esian Henderson (s. 14. kesäkuuta 1985) on yhdysvaltalainen koripalloilija, pelipaikaltaan iso laitahyökkääjä tai sentteri. Hän on pelannut muun muassa Suomen, Slovakian, Tšekin ja Ruotsin pääsarjoissa. Vuonna 2016 hän saavutti SM-hopeaa Tampereen Pyrinnössä.
Ura

Henderson aloitti kauden 2015–2016 Italian toiseksi korkeimmalla sarjatasolla, missä hän pelasi 9,3 pisteen ja 7,0 levypallon keskiarvoilla. Helmikuussa 2016 hän siirtyi Suomen pääsarjan Tampereen Pyrintöön. Pyrinnössä hän ehti pelata kahdeksan runkosarjaottelua 14,5 pisteen ja 5,9 levypallon keskiarvoilla. Henderson jäi vain yhdessä runkosarjaottelussa yksinumeroiseen pistelukemaan, ja 18. maaliskuuta Kouvoja vastaan hän heitti sarjan ennätyksekseen 27 pistettä. Kaksi päivää aikaisemmin hän teki Kauhajoen Karhua vastaan tupla-tuplan (12/12). Pyrintö sijoittui runkosarjassa neljänneksi ja voitti pudotuspeleissä ensin Bisons Loimaan ja välierissä Helsinki Seagullsin. Loppuotteluissa Kouvot oli Pyrintöä vahvempi 4–1-otteluvoitoin, ja pudotuspeleissä 8,1 pisteen ja 6,4 levypallon keskiarvoilla pelannut Henderson saavutti näin ollen SM-hopeaa. Aamulehden kaudenpäätösarviossa Hendersonin kuvailtiin jääneen Pyrinnössä vaille roolia ja tämän vuoksi olleen heikohko vahvistus joukkueelle.
Pelityyli ja ominaisuudet

Pyrinnön valmentaja Ilkka Palviaisen mukaan Henderson kykenee sekä pelaamaan että puolustamaan useita pelipaikkoja, ja hän on älykäs sekä hyvin sijoittuva pelaaja.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015–2016 | Tampereen Pyrintö | Korisliiga | 8 | 57,5 % | 35,3 % | 60,9 % | 1,6 | 4,3 | 5,9 | 1,0 | 1,8 | 0,8 | 0,3 | 14,5 | 116 |
| Yhteensä | Yhteensä | Korisliiga | 8 | 57,5 % | 35,3 % | 60,9 % | 1,6 | 4,3 | 5,9 | 1,0 | 1,8 | 0,8 | 0,3 | 14,5 | 116 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015–2016 | Tampereen Pyrintö | Korisliiga | 16 | 52,9 % | 27,3 % | 81,5 % | 1,8 | 4,6 | 6,4 | 0,9 | 2,1 | 0,4 | 0,7 | 8,1 | 130 |
| Yhteensä | Yhteensä | Korisliiga | 16 | 52,9 % | 27,3 % | 81,5 % | 1,8 | 4,6 | 6,4 | 0,9 | 2,1 | 0,4 | 0,7 | 8,1 | 130 |
Aiheesta muualla

Profiili (Arkistoitu – Internet Archive) FIBA (englanniksi)
Biladi

Biladi ("Isänmaani") on Palestiinan kansallislaulu. Laulu otettiin käyttöön Palestiinan itsehallintoviranomaisten vuonna 1996 Palestiinan itsenäisyysjulistuksen (vuodelta 1988) 31. artiklan perusteella. Laulun on sanoittanut Ibrahim Hefeth Touqan ja sen ovat säveltäneet Mohammad Salim Flaifel ja Ahmad Salim Flaifel.
Vuodesta 1936 palestiinalaiset käyttivät tunnuslaulunaan hymniä "Mawtini", jonka on sanoittanut Ibrahim Towqan ja säveltänyt libanonilainen Mohammad Flaifel. Laululla on siis samat tekijät kuin "Biladillakin". Lisäksi Mohammad ja Ahmad Salim Flaifel ovat säveltäneet myös Syyrian kansallislaulun. Saddamin kukistumisen jälkeen Mawtini on valitty Irakin kansallislauluksi. Lisäksi on ollut käytössä "Fedajeen-hymni", jonka PLO:n suurin jäsenjärjestö Al-Fatah otti käyttöön vuonna 1972. Halutessaan korostaa olevansa koko Palestiinan kansan edustaja eikä vain yksi puolue muiden joukossa Al-Fatah korvasi puoluetunnuksensa yleispalestiinalaisilla tunnuksilla. Tällöin myös puolueen hymni "Al-Asifa" ("Myrsky") korvattiin yleisemmällä laululla. "Fedajeen-hymnin" sävelsi egyptiläinen Ali Ismaeil ja sen sanoitti Said Al-Muzayyen. Laulu tunnettiin myös nimellä "Palestiinan vallankumouksen hymni".
Carl Gustaf Sanmark

Carl Gustaf Sanmark (1880-l). Kuvaaja Daniel Nyblin.
Carl Gustaf Sanmark (20. kesäkuuta 1837 Joroinen – 28. huhtikuuta 1901 Milano, Italia) oli suomalainen upseeri, insinööri ja valtiopäivämies. Hän oli teollisuushallituksen yli-intendentti 1890–1901.
Sanmarkin isä oli postihallituksen kamreeri Carl Anton Sanmark. Carl Gustaf Sanmark valmistui Haminan kadettikoulusta vuonna 1856, ja hänet määrättiin vänrikiksi henkikaartin Semjonovin rykmenttiin Pietariin. Vuotta myöhemmin hän siirtyi takaisin Suomeen tie- ja vesikulkulaitosten insinöörikunnan insinööriksi. Hänet ylennettiin vuonna 1878 toisen luokan insinööriksi. Sanmark valvoi insinöörinä muun muassa Lempäälän kanavan, Porvoon-Keravan rautatien ja Hangon radan rakennustöitä.
Sanmark erosi tie- ja vesirakennusylihallituksesta vuonna 1886 ja toimi sitten liikemiehenä. Vuonna 1890 hänet nimitettiin teollisuushallituksen yli-intendentiksi. Yli-intendenttinä hän muun muassa työskenteli vuoden 1900 Pariisin maailmannäyttelyn Suomen paviljongin puolesta.
Sanmark osallistui porvarissäädyssä Kemin edustajana valtiopäiville 1877–1878, Hangon edustajana1882 ja Savonlinnan edustajana 1885 ja 1888. Aatelissäädyssä Sanmark oli valtiopäiväedustaja 1897, 1899 ja 1900. Hän oli myös Helsingin kaupunginvaltuustossa kolmekymmentä vuotta. Lisäksi Sanmark oli Suomen Taideyhdistyksen rahastonhoitaja. Sanmark korotettiin aateliin vuonna 1896.
Carl Gustaf Sanmarkin ja hänen puolisonsa Maria Katarina Borgin poika oli pankki-, liike- ja valtiopäivämies Arvid Sanmark.
Eugen Johann Christoph Esper

Eugen Johann Cristoph Esperin muotokuva. Tuntematon taiteilija, 1700-luku.
Eugen Johann Christoph Esper (2. kesäkuuta 1742 Wunsiedel – 27. heinäkuuta 1810 Erlangen) oli saksalainen luonnontieteilijä.
Eugen Esperin vanhemmat olivat pappi Friedrich Lorenz Esper ja Maria Ursula Krebs. Hänellä oli yksi vanhempi veli, Johann Friedrich Esper (1732–1781), joka oli myös luonnontieteilijä. Esper oli naimisissa Johanna Widerin kanssa (k. 1792).
Esper aloitti teologian opiskelut Erlangenin yliopistossa vuonna 1760. Opiskelujensa aikana hän kuitenkin kiinnostui yhä enemmän luonnontieteistä. Vuonna 1781 Esper valmistui tohtoriksi ja vuonna 1799 hänet nimitettiin yliopiston luonnontieteen apulaisprofessoriksi. Esper julkaisi useita teoksia muun muassa Euroopan perhosista, Erlagenin alueen geologiasta sekä mineralogiasta.
Teoksia

Die Schmetterlinge in Abbildungen nach der Natur mit Beschreibungen. Walther & Weigel, Erlangen, Leipzig 1777–1839
Naturgeschichte im Auszuge des Linneischen Systems, mit Erklärung der Kunstwörter. Nürnberg 1784.
Die Pflanzenthiere in Abbildungen nach der Natur, mit Farben erleuchtet, nebst Beschreibungen. Raspe, Nürnberg 1791–1830
Champagne-en-Valromey

Champagne-en-Valromey on kunta Ainin departementissa Rhône-Alpesin hallintoalueella Ranskassa. Kunnassa oli 674 asukasta vuoden 1999 väestönlaskennassa. Champagne-en-Valromeyn pinta-ala on 18 neliökilometriä.
Flying Colors

| Flying Colors |
| --- | --- |
 Flying Colorsin Casey McPherson (laulu ja kitara), Dave LaRue (basso) ja Mike Portnoy (rummut) Tilburgissa, Alankomaissa vuonna 2012.
Tiedot
Toiminnassa:  2012–
Tyylilaji:  progressiivinen rock
Kotipaikka:   Yhdysvallat
Laulukieli:  englanti
Jäsenet:  Neal Morse, kosketinsoittimet ja laulu   Steve Morse, kitara   Casey McPherson, laulu, kosketinsoittimet ja rytmikitara   Dave Larue, basso   Mike Portnoy, rummut, lyömäsoittimet ja laulu  
Levy-yhtiö:  Mascot Label Group
Aiheesta muualla
flyingcolorsmusic.com
Infobox OKNimi-testi OK: 
Flying Colors on yhdysvaltalainen progressiivista rockia soittava superyhtye, joka on ollut aktiivinen vuodesta 2012 alkaen. Yhtye on julkaissut kolme studioalbumia sekä kolme livealbumia.
Diskografia > Studioalbumit

Flying Colors (2012)
Second Nature (2014)
Third Degree (2019)
Diskografia > Livealbumit

Live in Europe (2013)
Second Flight: Live at the Z7 (2015)
Third Stage: Live in London (2020)
Cantus arcticus

Cantus arcticus op. 61 on Einojuhani Rautavaaran vuonna 1972 säveltämä musiikkiteos, ”konsertto linnuille ja orkesterille”. Teoksessa orkesterille sävellettyyn musiikkiin yhdistyy äänitettyä lintujen laulua, jota on paikoin muokattu äänenkäsittelyllä. Cantus Arcticus on Rautavaaran ja yleensä suomalaisen taidemusiikin kansainvälisesti tunnetuimpia ja esitetyimpiä teoksia.
Teoksen tilasi Oulun yliopisto ensimmäisen tohtoripromootionsa ohjelmamusiikiksi. Kantaesitys oli promootion yhteydessä Oulussa 18. lokakuuta 1972. Oulun kaupunginorkesteria johti Stephen Portman. Rautavaara omisti teoksen Suomen silloiselle tasavallan presidentille Urho Kekkoselle.
Noin 18 minuuttia kestävässä konsertossa on kolme osaa, nimiltään 1. ”Suo”, 2. ”Melankolia” ja 3. ”Joutsenet muuttavat”. Konsertto on paikoin aleatorinen eli partituuri jättää kapellimestarille mahdollisuuden vapautua nuottimerkinnöistä ja päättää itse, mitä tai millä hetkellä orkesteri soittaa. Ensimmäinen osa alkaa esittämisohjeella: ”Ajattele syksyä ja Tšaikovskia”. Linnunlauluäänite tuodaan mukaan ensimmäisen osan alussa kuultavan puhallinosuuden ja huilusoolon jälkeen, minkä lisäksi myös puupuhaltimet matkivat lintujen laulua. Toinen osa alkaa äänitteellä ja partituurin mukaan orkesteri tulee mukaan siinä vaiheessa, kun äänite on soinut tarpeeksi pitkään, jotta yleisö tajuaa siinä kuultavien lintujen matkivan toistensa ääniä. Myös kolmas osa alkaa äänitteellä laulujoutsenparven äänistä. Tunnetuillakin kapellimestareilla on tiettävästi ollut vaikeuksia ajoittaa varsinkin kolmannen osan musiikki yhteen joutsenäänitteen kanssa.
Rautavaara kopioi osan lintujen laulusta Yleisradion äänitehostearkiston äänitteiltä, mutta osan hän kävi äänittämässä itse soilla Limingassa Oulun lähellä. Äänitystä on käsitelty elektronisesti varsin vähän, vain toisessa osassa kuultavaa tunturikiurun laulua on hidastettu ja kolmannessa osassa laulujoutsenten laulua on monistettu soittamalla samoja ääniä päällekkäin. Muita äänityksessä kuultavia lintuja ovat muun muassa kurjet.
Formazza

| Formazza |
| --- | --- |
 Ponte (Formazza)
 Formazza
 Koordinaatit: 46°22′N, 8°25′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Bruna Piera Papa
Pinta-ala:  
 – Maa:  130,65  km²
Korkeus:  1280 (min. 916 - maks. 3 375) m
Väkiluku (2015):  445
 – Väestötiheys:  3,41  as./km²
Infobox OKVirheellinen NIMI-arvo: 
Formazza on kunta Pohjois-Italiassa Verbano-Cusio-Ossolan maakunnassa Piemonten alueella. 
Formazzan naapurikunnat ovat Baceno ja Premia sekä Sveitsin Ticinossa sijaitsevat Bedretto, Bosco/Gurin ja Cevio  kuin myös sveitsiläiset, Valais’n kantonissa sijaitsevat Binn, Reckingen-Gluringen ja Ulrichen.
Aiheesta muualla

Kuvia tai muita tiedostoja aiheesta Formazza Wikimedia Commonsissa
Verbano-Cusio-Ossolan maakunta
Antrona Schieranco | Anzola d’Ossola | Arizzano | Arola | Aurano | Baceno | Bannio Anzino | Baveno | Bee | Belgirate | Beura-Cardezza | Bognanco | Borgomezzavalle | Brovello-Carpugnino | Calasca-Castiglione | Cambiasca | Cannero Riviera | Cannobio | Caprezzo | Casale Corte Cerro | Cavaglio-Spoccia | Ceppo Morelli | Cesara | Cossogno | Craveggia | Crevoladossola | Crodo | Cursolo-Orasso | Domodossola | Druogno | Falmenta | Formazza | Germagno | Ghiffa | Gignese | Gravellona Toce | Gurro | Intragna | Loreglia | Macugnaga | Madonna del Sasso | Malesco | Masera | Massiola | Mergozzo | Miazzina | Montecrestese | Montescheno | Nonio | Oggebbio | Omegna | Ornavasso | Pallanzeno | Piedimulera | Pieve Vergonte | Premeno | Premia | Premosello-Chiovenda | Quarna Sopra | Quarna Sotto | Re | San Bernardino Verbano | Santa Maria Maggiore | Stresa | Toceno | Trarego Viggiona | Trasquera | Trontano | Valstrona | Vanzone con San Carlo | Varzo | Verbania | Vignone | Villadossola | Villette | Vogogna
Formia

| Formia |
| --- | --- |
 Roomalaisaikainen satama.
 Formia
 Koordinaatit: 41°15′23″N, 13°36′25″E 
Valtio:  Italia
Alue:  Latium
Maakunta:  Latina
Hallinto:  
 – Hallinnon tyyppi:  Kunta
 – Pormestari:  Sandro Bartolomeo
Pinta-ala:  
 – Kokonaispinta-ala:  74,17 km²
Korkeus:  0–1 400 m
Väkiluku (31.12.2015):  38 127
 – Väestötiheys:  514 as./km²
 
 www.comune.formia.lt.it 
Infobox OKVirheellinen NIMI-arvo: 
Formia on kaupunki Latinan maakunnassa Italiassa. Kaupungissa on vajaat 40 000 asukasta.
Formia tunnettiin antiikin aikana nimellä Formiae.
Aiheesta muualla

Kuvia tai muita tiedostoja aiheesta Formia Wikimedia Commonsissa
Latinan maakunta
Aprilia | Bassiano | Campodimele | Castelforte | Cisterna di Latina | Cori | Fondi | Formia | Gaeta | Itri | Latina | Lenola | Maenza | Minturno | Monte San Biagio | Norma | Pontinia | Ponza | Priverno | Prossedi | Rocca Massima | Roccagorga | Roccasecca dei Volsci | Sabaudia | San Felice Circeo | Santi Cosma e Damiano | Sermoneta | Sezze | Sonnino | Sperlonga | Spigno Saturnia | Terracina | Ventotene
Ferdinand Hodler

| Ferdinand Hodler |
| --- | --- |
 Omakuva vuodelta 1900.
Henkilötiedot
Syntynyt: 14. maaliskuuta 1853 Bern
Kuollut: 19. toukokuuta 1918 (65 vuotta) Geneve
Kansalaisuus:  sveitsiläinen
Taiteilija
Ala:  maalaustaide
Taidesuuntaus:  symbolismi, ekspressionismi
 Nimikirjoitus
Ferdinand Hodler (14. maaliskuuta 1853 Bern – 19. toukokuuta 1918 Geneve) oli sveitsiläinen taidemaalari. Hän on yksi tunnetuimpia Sveitsin symbolismin ja jugend-tyylin aikakauden maalareita[lähde? ]. Myöhäiskaudellaan Hodler maalasi pelkistettyjä ekspressionistisia maalauksia Alppien vuoristomaisemista.
Galleria

Elämän uuvuttamat, 1892
Kevät, 1901
Luonnos maalaukseen Pyhä hetki, 1907
Eiger, Mönch ja Jungfrau aamunsarastuksessa, 1908
Thunersee, 1905
Maisema Champery'ssä, 1913
Berthe Jacques, 1894
Willy Russ, 1911
Valentine Godé-Darel, 1910
Aiheesta muualla

Kuvia tai muita tiedostoja aiheesta Ferdinand Hodler Wikimedia Commonsissa
Yö, 1890.
Genevejärvi ja Mont-Blanc aamuruskossa, 1918.
Fixed

| Fixed Nine Inch Nails |
| --- | --- | --- |

EP-levyn tiedot
 Äänitetty : Matrix, Lontoo 1992
 Julkaistu: 7. joulukuuta 1992
 Tuottaja(t): Trent Reznor,
 Tyylilaji: industrial
 Kesto: 40.17
 Levy-yhtiö: TVT Records/Nothing Records
Nine Inch Nailsin muut julkaisut
| Broken 1992 | Fixed 1992 | The Downward Spiral 1994 |
Fixed (tunnetaan myös nimellä Halo 6) on yhdysvaltalaisen yhtyeen Nine Inch Nailsin remix-EP vuodelta 1992. Albumi sisältää uudelleen miksattuja versioita Brokenin materiaalista, sekä yhden uuden kappaleen "Throw This Away".
Kappaleet

Gave Up – 5.25 (remixaus Coil, Danny Hyde)
Wish – 9.10 (remixaus J. G. Thirlwell)
Happiness in Slavery – 6.09 (remixaus Trent Reznor, Chris Vrenna, P.K.)
Throw This Away – 4.13 (remixaus Reznor, Vrenna, Butch Vig)
Fist Fuck – 7.20 (remixaus Thirlwell)
Screaming Slave – 8.00 (remixaus Reznor, Vrenna, Bill Kennedy, Sean Beavan, Martin Brumbach, Bob Flanagan)
Aiheesta muualla

Virallinen NIN sivusto
Halo 6 NINCollector.comissa
Fixed (US CD5") discogs.comissa
Fixed (FR CD5") discogs.comissa
Fixed (UK 12") discogs.comissa
Halo 6 -sanoitukset (Arkistoitu – Internet Archive)
Carl Shy

| Mitalit> Miesten koripallo.Maa:   Yhdysvallat. Olympialaiset  | Mitalit> Miesten koripallo.Maa:   Yhdysvallat. Olympialaiset  | Mitalit> Miesten koripallo.Maa:   Yhdysvallat. Olympialaiset  | Miesten koripallo> Maa:   Yhdysvallat. |
| --- | --- | --- | --- |
|  Kultaa | Berliini 1936 |  |  |
Carl Leslie Shy (13. syyskuuta 1908 Los Angeles, Kalifornia – 17. joulukuuta 1991 Orangen piirikunta, Kalifornia) oli yhdysvaltalainen koripalloilija ja olympiavoittaja.
Shy kuului Yhdysvaltain olympiakultaa Berliinissä 1936 voittaneeseen joukkueeseen.
Carl Gustaf Wolff

Carl Gustaf Wolff
Carl Gustav Wolff (28. lokakuuta 1800 Noormarkku – 19. heinäkuuta 1868 Tukholma) oli vaasalainen kauppias, laivanvarustaja ja valtiopäivämies, joka sai kauppaneuvoksen arvonimen.
Wolffin vanhemmat olivat soittokunnan johtaja Ludvig Didrik Wolff ja Briita Fellman. Hän oli naimisissa kahdesti, ensin Maria Margareta Hedmanin ja sitten Natalia Strömstedin kanssa. Wolff ryhtyi kauppa-apulaiseksi jo 10-vuotiaana, vuonna 1825 hänestä tuli kauppias Vaasassa. Wolff myös julkaisi ja painatti Vaasan ensimmäistä sanomalehteä Wasa Tidningiä. Laivanvarustajaksi hän alkoi 1830-luvulla, hänen perustamastaan laivaveistämöstä valmistui hänen elinaikanaan yhteensä 44 alusta. Kuollessaan  Wolff omisti itse 24 alusta, enimmillään hänen omia muun muassa Välimerellä, Mustallamerellä ja Länsi-Intiaan asti purjehtineita kauppalaivojaan oli ollut 41. Niiden painolastina olleella suolalla hän harjoitti merkittävää liiketoimintaa. Wolff julkaisi yli 30 vuotta laivaliikenteen tilastojulkaisua Finlands Skepps-Calender. Kauppaneuvoksen arvonimi hänelle myönnettiin 1851. Wolff toimi Vaasan edustajana porvarissäädyssä valtiopäivillä 1863–1864 ja 1867. Hän oli valtiopäivillä useiden eri valiokuntien jäsen tai varajäsen ja molemmilla kerroilla myös valitsijamies.
Wolff oli myös vuoden 1863 säätyvaltiopäiviä valmistelleen tammikuun valiokunnan jäsen vuonna 1862. Wolff toimi Pohjois-Saksan liiton konsulina Vaasassa.
Aiheesta muualla

Kauppaneuvos Carl Gustaf Wolff (1800–1868). Suomen talouselämän vaikuttajat -verkkojulkaisu (maksullinen). Suomalaisen Kirjallisuuden Seura.
Bosco Verticale

Bosco Verticalen seinää.
Bosco Verticale (pystysuora metsä) on Italiassa Milanon kaupungissa olevat kaksi tornitaloa. Vuonna 2014 valmistuneet talot ovat 18- ja 24-kerroksiset. Jokaisessa asunnossa on vähintään yksi parveke, ja talojen seinille on istutettu 900 puuta. Arkkitehti Stefano Boerin suunnittelemat talot voittivat vuonna 2014 Saksan arkkitehtuurimuseon ja Frankfurtin kaupungin myöntämän kansainvälisen tornitalopalkinnon.
Aiheesta muualla

Kuvia tai muita tiedostoja aiheesta Bosco Verticale Wikimedia Commonsissa
Carl Silfverstrand

| Mitalit | Mitalit | Mitalit |  |
| --- | --- | --- | --- |
|  Carl Silfverstrand |  Carl Silfverstrand |  Carl Silfverstrand |  |
Maa:   Ruotsi
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | joukkuekilpailu, ruotsalainen järjestelmä |  |
Carl Johan Silfverstrand (9. lokakuuta 1885 Helsingborg – 2. tammikuuta 1975 Helsingborg) oli ruotsalainen voimistelija,  yleisurheilija ja olympiavoittaja. Hän osallistui vuoden 1908 kesäolympialaisissa Lontoossa seiväshyppyyn (10. sija) ja pituushyppyyn (20. sija). Vuoden 1912 kesäolympialaisissa Tukholmassa Silfverstrand kuului voimistelijana ruotsalaisessa järjestelmässä kultaa voittaneeseen joukkueeseen.
Silfverstrand toimi yleisurheiluvalmentajana Suomessa vuosina 1919–1920 ja 1925–1927, Tanskassa 1922–1925 ja Norjassa 1927–1936.
Fredrik Joel Pätiälä

Fredrik Joel Pätiälä (4. joulukuuta 1863 Hauho – 27. elokuuta 1898 Helsinki) oli suomalainen lääkäri ja kirjallisuuden suomentaja.
Pätiälän vanhemmat olivat ratsutilallinen Henrik Joel Pätiälä ja Amanda Florina Vuolijoki. Hän pääsi ylioppilaaksi 1882 Hämeenlinnan normaalilyseosta ja opiskeli Helsingin yliopistossa valmistuen filosofian kandidaatiksi 1884, filosofian maisteriksi 1886, lääketieteen kandidaatiksi 1887, lääketieteen lisensiaatiksi 1891 ja lääketieteen tohtoriksi 1895. Pätiälä toimi Helsingin yleisen sairaalan sisätautiosaston apulaislääkärinä 1893–1896.
Vuonna 1885 Duodecim-seuraan liittynyt Pätiälä oli mukana laatimassa yhdessä Matti Äyräpään ja August Hillbomin kanssa Duodecimin julkaisemaa suomalais-ruotsalaista lääketieteen 6 400 hakusanan luetteloa Duodecimin sanaluettelo Suomen lääkäreille joka ilmestyi 1888 aikakauskirja Duodecimin vihkojen liitteinä. Hillbom ja Pätiälä laativat myös 1889 ilmestyneen 3 000 hakusanan ruotsalais-suomalaisen lääketieteen sanaston lisävihkon.
Pätiälä oli naimisissa vuodesta 1892 Selma Lindbergin, o.s. Åkerman kanssa.
Teokset

Duodecim-seuran kirjasia tarttumataudeista:
Tulirokosta. Duodecim seuran kirjasia tarttumataudeista n:o 1. Helsinki 1894, 6. korj. painos 1911
Tuhkarokosta. Duodecim seuran kirjasia tarttumataudeista n:o 2. Helsinki 1894
Pilkkukuumeesta. Duodecim seuran kirjasia tarttumataudeista n:o 3. Helsinki 1894
Punataudista ja ripulista. Duodecim seuran kirjasia tarttumataudeista n:o 5. Helsinki 1894
Lavantaudista. Duodecim seuran kirjasia tarttumataudeista n:o 6. Helsinki 1894
Viisi luentoa tärkeimmistä taudinsyistä. Lomakurssi-luentoja 2. Otava 1894
Beitäge zur Aetiologie und dem Krankheitsbilde der Hyperchlorhydrie und Hypersecretion, Helsingin yliopiston väitöskirja. Helsingfors 1895
Suomennokset

Georg Moritz Ebers: Homo sum: romani; saksan kielestä suom. Kuusikko (E. N. Setälä, Kaarle F. Rinne, Joel Fredrik Pätiälä, K. J. Sadenius, Oskar Relander, H. F. Silander (Soveri)); suurimmaksi osaksi suom. Emil Nestor Setälä. W. Churberg'in romani-kirjasto 2 vuosikerta. Edlund, Helsinki 1881
Georg Moritz Ebers: Sisaret: romaani; suom. Fredrik Joel Pätiälä ja Kaarlo Adolf Oskar Relander. Söderström, Porvoo 1883
Octave Feuillet: Sibylla; ranskan kielestä suom. F. J. P. WSOY 1884
John Stuart Blackie: Itsekasvatuksesta: neuvoja opiskelevalle nuorisolle. WSOY 1886
M. Zaengerle: Kemian alkeet; 5 vihko; suom. F. J. Pätiälä, K. A. L. Lindelöf ja K. A. O. Relander. WSOY 1886
A. Auvard: Äskensyntyneen lapsen fysiologia-terveydenhoito-ravinto ja tavallisimmat taudit; tekijän luvalla kääntänyt ja sovittanut Adolf Törngren; suom. F. J. P. WSOY 1892
Champagne Krug

Sisäänkäynti Champagne Krugin tiloihin Reimsissä.
Champagne Krug on ranskalainen samppanjan tuottajayritys. Sen pääkonttori sijaitsee Reimsissä. Krugin perusti 1843 saksalaissyntyinen Johann-Joseph Krug. Yrityksellä on omia viinitarhoja 20 hehtaarin alalla, mutta loput rypäleet se ostaa ulkopuolisilta viljelijöiltä, jotka toimivat yhteistyössä Krugin kanssa. Krugin omistaa nykyisin LVMH.
Talon valmistamia viinejä ovat mm. Krug Vintage (Vuosikerta), Krug Rosé ja vuosikertamerkitty blanc de blancs -viini Clos du Mesnil Le Mesnil-sur-Ogerin Grand cru -kylän ainoalta tilalta. Krugin vuosikertaviinejä tehdään vain hyvinä vuosina.kenen mukaan?
Krug valmistaa vuodessa noin puoli miljoonaa pulloa, joista 80 prosenttia Grande Cuvéeta.